**ИЗВОД из записника са прве седнице Савета родитеља ОШ “Анта Богићевић , Лозница; одржане: 12.09.2022. у 18,05 часова**

Првој, конститутивној седници Савета родитеља је присуствовало 26 родитеља. Одељенска заједница 8-2 , није имала свог представника. Седници Савета су присуствовали Србијанка Остојић - учитељица, Радмила Стевановић - учитељица, Љиљана Митровић - учитељица и директор школе - Весна Панић.

Седници Савета родитеља је предложен следећи

# Дневни ред:

1. Конституисање Савета родитеља за ову школску годину,
2. Избор представника Савета родитеља школе за Општински савет родитеља (представник и заменик представника) ,
3. Усвајање годишњег програма рада Савета родитеља за школску 2022/2023. годину,
4. Извештај директора о раду школе у школској 2021/2022. години,
5. Упознавање са Годишњим планом рада школе за школску 2022/2023. годину,
6. Давање сагласности на програм извођења екскурзија и наставе у природи у овој школској години,
7. Одређивање висине накнаде за бригу о деци за одељенске старешине који изводе екскурзију и наставу у природи за ученике,
8. Избор чланова Савета родитеља за комисију за јавне набавке за реализацију екскурзије и наставе у природи и набавку намирница,
9. Избор осигуравајућег друштва за осигурање ученика,
10. Предлози школе о намени и коришћењу ученичких средстава,
11. Предлози за учешће родитеља у тимовима и комисијама школе,
12. Питања родитеља

Пре прве тачке дневног реда директор школе Весна Панић је поздравила све и упознала представнике о важности и њиховој улози пре свега као чланова саветодавног тела. Прочитан је из Закона о основама система образовања и васпитања члан 120. који се односи на Савет родитеља. Упознати су са својом улогом и задацима. Сваком члану Савета родитеља је на самом састанку уручен и Пословник о раду Савета родитеља ОШ „ Анта Богићевић“.

1. У складу са Пословником о раду СР ОШ “Анта Богићевић” , седница је отпочела у 18:05 часова предвиђеним начином конституисања СР. Седницу је отворила Маријана Јовановић прва са списка делегираних чланова савета.. Потом се прешло на предлагање кандидата за председника СР.

# Закључак: Након гласања родитељи су за председника изабрали Драгишу Ђурића и његовог заменика: Маријану Јовановић. Савет родитеља ОШ “ у овој школској години ће водити Драгиша Ђурић, а у његовом одсуству седницама ће председавати Маријана Јовановић.

2. Иако Општински Савет родитеља није функционисао претходне две године, прочитани су задаци и циљеви рада овог органа. Посебно је истакнут значај заједничког рада на нивоу општине. Родитељи су приступили предлагању кандидата. Након предлога констатовано је да школа има своје представнике.

За представника Општинског Савета родитеља изабран је:

 **Душко Ђурић ( 6-1)**

и за његовог заменика **Горица Марковић**.( 5-3)

**Закључак: Изабрани су представници школе за Општински Савет родитеља, а то су: Душко Ђурић и Горица Марковић.**

1. Директор- Весна Панић изнела је годишњи програм рада Савета родитеља. у школској 2022/2023. години. Прочитане су предвиђене тачке дневног реда за сваку од 4-5 седница колико би их требало бити током године. Усвојен је Годишњи програм рада Савета родитеља- једногласно. Није било предлога за допуне и измене, а ако се током године укаже потреба могу се додати као тачке за разматрање и дискусију на већ предвиђене и планиране теме за дискусију, рад и одлучивање и нове тачке дневног реда.

# Закључак: Родитељи су усвојили План и програм рада Савета родитеља за школску 2022/2023. годину.

1. Директор школе је поднео извештај о раду школе у протеклој години (са освртом на извешстаје свих координатора тимова и стручних актива и руководиоца разредних и стручних већа већа). Истакла је колико је било ученика и запослених у прошлој школској години.Било је говора о околностима у којима се остваривала настава и о томе како се школа носила са изазовима и онлајн наставом. Речено је да је чак и период онлајн наставе овде сачекан спремно и да су обе групе, а ученици су били подељени на групу А и Б ( свако одељење- од марта) имали истовремено наставу). У учионицама су биле камере и наставу су истовремено пратили сви. Изнела је оствареност у процентима за оно што је било испланирано, и све што није (због околности са којима су били суочени и наставници и ученици). Истакла је да су резултати ученика са општинских, окружних до међународних такмичења били одлични. Јован Кулезић је 3. септембра одвојио бронзу на Међународном такмичењу у Румунији из информатике. А он је Ученик генерације, наш матурант који је сада тек кренуо у средњу школу. Сви резултати свих ученика школе се се налазе на сајту школе. Било је говора и о уређењу школе, о набављеним наставним средствима као и донацијама за школу. Све у свему , за нама је једна успешна али тешка школска година. Извештај о раду школе је завршен закључцима и препорукама за рад у овој школској години.

# Закључак: Чланови Савета родитеља су упознати са Годишњим извештајем о раду школе за школску 2021/2022. годину.

1. Годишњи план рада школе је документ који нам служи да детаљно предвидиме све активности свих облика рада као и задужења за реализаторе истих. Предвиђени су и временски оквири реализације свих планова рада. И изради Годишњег плана рада школе, осим психолога, педагога, директора школе, учествовали су сви координатори тимова и стручних актива, руководиоци стручних и разредних већа, библотекар као и чланиви комисија школе. Главне препоруке у циљу још бољег рада за ову годину су: израда планова рада ( поштујући анализе и препоруке тима за самовреднновање и Стручног актива за развојно планирање, тематско повезивање, израда пројеката (планирани пројекти и временска динамика реализације по разредима), укључивање што више деце у ИОП-3 посебно из области математике и физике,одржавање радионица, одељењских заједница са темом-ненасилна комуникација, забрана коришћења мобилних телефона током наставе, доследно поштовање свих норми и правила школе .Речено је да је потребно и појачати систем награђивања како ученика тако и наставника, конкурисати за све донације у амбасадама и министарствима. Директор је закључио да смо спремни за ову школску годину уз жеље да будемо здрави пре свега .

# Закључак: Чланови СР су упознати са Годишњим планом рада школе за школску 2022/2023. годину.

1. Родитељима је дат предлог Плана извођења екскурзије и наставе у природи. Родитељи су као и претходне године дали сагласност на све сто је планирано. Екскурзије се планирају по препоруци Министарства просвете науке и технолошког у другом полугодишту.
2. **ГЕНЕРАЦИЈСКИ ПЛАН ЕКСКУРЗИЈА**

|  |  |  |  |  |
| --- | --- | --- | --- | --- |
| **Разред** | **Трајање** | **М а р ш р у т а** | **Обилазак** | **Време** |
| **I разр.** | **1 дан** | **Бања Ковиљача, Тршић, Троноша** | **Обилазак парка у Бањи Kовиљачи и цркве, посета спомен куће Вука Караџића и посета манастиру** | **друго полугодиште** |
| **II разр.** | **1 дан** | **Лозница-Ваљево-Лелић-Бранковина--Лозница** | **Обилазак Ваљева- старог дела под називом Тешњар, новог дела града, центра, споменик Десанке Максимовић и посета Бранковини ( школа, музеј, библиотека)** | **друго полугодиште**  |
| **III разр.** | **1 дан** | **Лозница-Ваљево-Лелић-Бранковина--Лозница** | **Обилазак Ваљева- старог дела под називом Тешњар, новог дела града, центра, споменик Десанке Максимовић и посета Бранковини ( школа, музеј, библиотека)** | **друго полугодиште** |
| **IV разр.** | **1 дан** | **Лозница-Ваљево-Лелић-Бранковина--Лозница** | **Обилазак Ваљева- старог дела под називом Тешњар, новог дела града, центра, споменик Десанке Максимовић и посета Бранковини ( школа, музеј, библиотека)** | **друго поугодиште** |
| **Vразр.** | **2 дан** | **1. дан****Лозница-Соко Град- Шарган****,Дрвенград- Златибор****( преноћиште)** | **Манастир Соко Град; манастир Рача, Дрвенград и пратећи објекти,вожња Шарганом,****2. дан****Стопића пећина, шетња Златибором, обилазак културно- историјских споменика** | **друго полугодиште** |
| **2. дан****Златибор: Стопића пећина, -Кадињача- Бајина Башта****( Манастир Рача)** |  |
| **VIразр.** | **2 дана** | **1.Лозница-Фрушка гора-дворац Дунђерски- Палић- Сомбор**  **( преноћиште)** | **Фрушка гора ( пауза), дворац Дунђерски,-Палићко језеро, зоо врт,Сомбор****(преноћиште)** | **друго полугодиште** |
|  |  | **2. Сомбор- Врдник- Лозница** | **Градска кућа у Сомбору, Галерија Милана Коњовића, кућа Лазе Костића- ручак- Врдник** **(манастир сремска Раваница)- Лозница** | **друго полугодиште** |
| **VII раз** |  **2 дана** | **1. дан:****Лозница- Ваљево, Аранђеловац-Топола, Деспотовац, Крагујевац** **(преноћиште)** | **Ваљево(пауза)-Буковичка Бања****(шетња парком)- Опленац(опленачка црква, кућа краља Петра првог)- Карађорђев конак- Крагујевац** **(Шумарице)** | **друго полугодиште** |
|  |  | **2. дан****Деспотовац-Београд (ауто пут) Лозница** | **Ресавска пећина- Манасија- Деспотовац****( ручак)- Раваница- Лозница** | **друго полугодиште** |
| **VIII разр.** | **3 дана** | **1.Лозница-Београд-Смедрево- Голубац, Лепенски вир- Ђердап, Кладово****(преноћиште)** | **Лoзница- Смедерево тврђава обилазак-обилазак Голубачке тврђаве-Лепенски вир-Ђердап-Кладово** | **друго полугодиште, мај или јун 2023.** |
| **2.Ђердап-Неготин-Гамзиград-Зајечар-Ниш** **(преноћиште)** | **2.Ђердапска ХЕ, Мокрањчева кућа,Хајдук Вељков музеј ,Гамзиград, Зајечар ( ручак),Ниш** **( преноћиште)****3. Чегар, Медијана,Ћеле кула, музеј Медијана,тврђава, шетња, ручак- Јагодина зоо-врт,музеј воштаних фигура- Београд- Лозница**  |  |
| **3. Ниш, Јагодина- Београд- Лозница** |  |

1. **После изведених екскурзија наставници подносе извештај Наставничком већу и Савету родитеља школе.**

### Организација "наставе у природи"

1. НАСТАВА У ПРИРОДИ је уврштена у наставни план као ОБЛИК ОБРАЗОВНО ВАСПИТНОГ РАДА у трајању 7-10 дана. са јасним и прецизним упутством о начину организовања. Одељењско веће је предложило да се рекреативна настава организује у трајању од 6 ноћења ( 7 дана).
2. Одељенска већа млађих разреда ће предложити могуће дестинације за извођење овог вида наставе а родитељи писменим анкетирањем ће се изјаснити да ли су сагласни. Екскурзије и Настава у природи ће се изводити у складу са Правилником и Планом јавних набавки.
3. На основу досадашњих искустава у реализацији и сагледавања потреба деце, предлози школе који ће бити понуђени родитељима на разматрање су:

|  |  |  |
| --- | --- | --- |
| **Време реализације** | **Разред** | **Место извођења наставе у природи** |
| друго пол. | **I** | **Дивчибаре** |
| друго полугодиште | **II** | **Дивчибаре** |
| друго полугодиште | **III** | **Дивчибаре** |
| друго полугодиште | **IV** | **Златибор** |

Није било предлога за измене Плана извођења екскурзије и наставе у природи па је предложен план једногласно усвојен.

# Закључак: Усвојен је једногласно предложени План о извођењу екскурзије и наставе у природи.

# 7.Након избора релација, родитељи су предложили да се повећа накнада наставницима за бригу о деци. Био је предлог да се повећа на суму од 1.400,00 динара и суму од 1.200,00 динара у бруто износу. Изгласано је да се дневнице у бруто износу од 1.200,00 динара са 14 гласова, а повећање дневнице од 1.400,00 динара добило је 10 гласова.

# Закључак: Усвојен је предлог да се накнада наставницима за бригу о деци по дану повећа на суму од 1.200,00 динара у бруто износу.

8. За избор чланова Савета родитеља за **Комисију за јавне набавке и за реализацију екскурзије и наставе у природи и набавку намирница** изабрани су следећи родитељи: **Глишић Виолета VII-1, Жељко Станемовски II-4, Ивана Јовановић VII-4.**

9. За осигурање ученика школе родитељи су дали предлоге ко ће да буде у комисији и детаљно прочита и протумачи све елементе понуде осигуравајућих друштава. Избор је вршила комисија изабрана на СР. Њен састав су чинили: Гордана Зарин, Душко Ђурић, Весна Перић и Драгица Севић. Комисија је детаљно размотрила понуде, сачинила Записник и родитељима дала предлог на разматрање. Након прегледаних свих понуда осигуравајућих кућа:

- „ Triglav Osiguranje“

- „WIENER STADTISHE“

- „AMS osiguranje“

- „Generali Osiguranje Srbija“

- „Kompanija Dunav osiguranje“

- „ Milenijum osiguranje“

Након скоро двосатног рада четворочлана комисија је дала члановима на разматрање свој предлог. Наиме, упоређујући све понуде за осигурање ученика школе, дошли су да закључка да је понуда **„Миленијум осигурања“ најповољнија.**

 Објашњене су разлике у понудама и дати разлози због чега предлажу ову осигуравајућу кућу. Родитељи су се изјашњавали дизањем руку. Једногласно је изабран предлог комисије. **Сума коју родитељи треба да уплате да би ученик био осигуран, 24 сата, за годину дана је 300,00 динара. Осигуравајуће друштво је “Миленијум осигурање”.**

# Закључак: Предлог за осигурање ученика и осигуравајуће куће “Миленијум осигурање” је једногласно изабран.

10 Предлози родитеља о намени и коришћењу ученичких средстава су и ове године да се ученицима и родитељима којима је то потребно помогне па тако су родитељи једногласно дали предлоге да ове године право на бесплатан боравак имају ученици којима је заиста потребна помоћ. Прочитане су молбе родитеља ученика упућене Савету родитеља на разматрање.

**Закључак: Право на бесплатан боравак има 5 ученика, док право на бесплатну ужину има 9 ученика.**

# 11.ЧЛАНОВИ САВЕТА РОДИТЕЉА КОЈИ СУ УКЉУЧЕНИ У РАД ТИМОВА И КОМИСИЈЕ ШКОЛЕ:

# Родитељима је објашњен значај њиховог учешћа и рада у тимовима и комисијама школе. Приликом предлагања кратко ј еобјашњено и који су циљеви рада сваког од тимова. Родитељи су након тога приступили предлагању својих представника. Па тако да у овој школској години имамо

**Чланови Савета родитеља су укључени у рад Стручних актива и Тимова школе. Родитељи који су изабрани су:**

|  |  |  |
| --- | --- | --- |
|  | **СТРУЧНИ ОРГАНИ ШКОЛЕ** | **ИМЕ И ПРЕЗИМЕ РОДИТЕЉА КОЈИ ЈЕ УКЉУЧЕН У РАД** |
| 1. | Стручни актив за школско развојно планирање | Борис Стефановић- члан локалне самоуправе и Ивана Јовановић ( 7-4)-родитељ |
| 2. | Тим за самовредновање рада школе | Гордана Зарин ( 3-1) |
| 3. | Тим за заштиту деце од насиља |  Александар Андрић ( 7-3) |
| 4. | Тим за сарадњу са породицом | Петровић Маријана ( 7-2) |
| 5. | Тим за инклузивно образовање |  Георгијевић Мирослава ( 8-4) |
| 6. | Тим за ПО |  Весна Перић ( 8-1) |
| 7. | Комисија за исхрану ученика |  Ана Ивановић (6-4) |
| 8. | Тим за обезбеђивање квалитета и развој установе |  Виолета Глишић ( 7-1) |
| 9. | Тим за развој међупредметних компетенција и развој предузетништва | Драгиша Ђурић ( 2-1) |

 12.Није било накнадних питања родитеља.

Седница Савета родитеља завршена у 19:50.

Записничар: Председник савета:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Радмила Стевановић Драгиша Ђурић